**Müügitingimused**

**1. ÜLDSÄTTED**

1.1. Käesolevad P.Dussmann Eesti OÜ-i e-poe (edaspidi: e-Delightful) müügitingimused (edaspidi: tingimused) kehtivad Delightfuli kodulehelt ostmisel internetiaadressilt [www.delightful.ee](http://www.delightful.ee). Toodete müüja on P.Dussmann Eesti OÜ (edaspidi: müüja), aadress Musatamäe tee 4 Tallinn,10621, registrikood 10068915, tel 6517470, e-posti aadress [dussmann@dussmann.ee](mailto:dussmann@dussmann.ee). Tingimustega reguleeritakse õigussuhteid, mis tekivad müüja ja Delightful e-poest toodete ostja (edaspidi: klient) vahel.

1.2. Müüjal on õigus ühepoolselt tingimusi muuta ja täiendada, avaldades uued tingimused internetiaadressil [www.delightful.ee](http://www.delightful.ee). Kui klient esitab tellimuse enne tingimuste muudatuste jõustumist, kohalduvad tellimuse esitamise ajal kehtinud tingimused.

1.3. Kliendil on võimalik enne tellimuse esitamist tingimused salvestada ja printida.

1.4. Kasutades Delightfuli e- veebikeskkonda muus keeles kui eesti keeles, kajastatakse vastavas keeles ka tingimused. Tõlgete mitmeti tõlgendatavuse korral lähtutakse eestikeelsest versioonist.

1.5. Klient nõustub Delightfuli e- tellimuse kinnitamisega tingimustes sätestatuga.

1.6. Delightfuli e- veebikeskkonnas olevate toodete piltidel on illustreeriv tähendus.

1.7 Delightfuli klienditeeninduse kontaktandmed teenuspiirkondade kaupa on:

Tallinn e-post: [catering@dussmann.ee](mailto:catering@dussmann.ee) , tel 56 978 108

Rakvere e-post: [rakvere@dussmann.ee](mailto:rakvere@dussmann.ee), tel 56 826 105

Tartu e-post: [erakool@dussmann.ee](mailto:erakool@dussmann.ee), tel 56 999 765

Võru e-post: [voru@dussmann.ee](mailto:voru@dussmann.ee), tel 56 880 973

Klienditeeninduse tööaeg tööpäeviti E-R ajavahemikul 8.30-17.00 va. riiklikel pühdel.

**2. TELLIMUSE ESITAMINE**

2.1. Tellimusi saab e- Delightfulis esitada anonüümse kliendina või ärikliendina.

2.2. Klient valib e-Delightfulist välja soovitud toote/tooted ja lisab tellimusse.

2.3. Klient valib tellimuse üleandmise viisi ja koha (tingimuste punkt 4).

2.4. Klient kinnitab tellimuse ja tasub kogu tellimuse eest ülekandega. Klient kontrollib enne tasumist, et tellimuses kajastatud tooted, kogused ja hinnad vastavad kliendi tegelikule soovile.

2.5. Tellimuse kättesaamise kohta saadab müüja kliendile automaatse e-kirja.

2.6. Müüja alustab tellimuse täitmist kui klient on tellimuse kinnitanud ja tasunud kogu tellimuse eest. Pärast tellimuse komplekteerimist saadetakse kliendile e-posti teel arve-saateleht. Kui arve-saatelehel esineb vigu (mittesoovitud kaubad, kogused vmt), tuleb kohe ühendust võtta vastava piirkonna klienditeenindusega e-posti või telefoni teel.

2.7. Kui müüal pole võimalik kliendi poolt tellitud toodet tarnida, siis tagastatakse puuduoleva toote maksumus vastavalt punktile 7.6.

2.8. Toodete hoiustamiseks ja transportimiseks kasutatakse termokaste. kui klient tellib e-Delightfulis kohapeal valmistatavaid tooteid soojatoitu), toimetatakse need Kliendile vastavalt sooja toidu hoiustamise ja transpordi nõuetele.

2.9. Müüjal on õigus määrata toodetele vähim ja suurim kaal/kogus, mida kliendil on võimalik tellida.

2.10. Müüjal on õigus loobuda tellimuse täitmisest, teavitades sellest klienti e-posti teel koos loobumise põhjusega. Juhul, kui müüja loobub tellimuse täitmisest, tagastatakse tellimuse maksumus vastavalt punktile 7.6

**3. TOOTE HIND JAMAKSEVÕIMALUSED**

3.1. Toodete hinnad e-Delightfulis on toodud eurodes ning sisaldavad käibemaksu.

3.2 Toodetele kehtivad ostu tegemise hetkel e-Delightfulis kuvatud hinnad. Juhul kui müügihind on toote kättesaamise ajaks muutunud, jääb jõusse tellimuse vormistamise hetkel kehtinud hind.

3.3. Klient tasub tellimuse eest ettemaksuna täies ulatuses e-delightfulis näidatud viisidel. Tellimuse maksumusele võib lisanduda ülekandetasu vastavalt kliendi ja panga- või krediitkaardi väljastaja vahel sõlmitud lepingule. Tasumine toimub väljaspool e-Delightfuli. 3.4. Müügihinnale lisandub teenustasu vastavalt tingimuste punktile 4.

3.5. Kaalutoodete puhul (pakendamata puu-ja köögivili) võib toodete lõplik hind tellimuses muutuda. Juhul, kui kaalutoote komplekteerimisel kujuneb toote lõplik hind vastavalt tegelikule kaalule väiksemaks, tagastab müüja hinna vahe vastavalt punktile 7.6. Kui kaalutoote hind kujuneb vastavalt tegelikule kaalule suuremaks kui kliendi poolt tasutud, ei ole klient kohustatud vastavas osas juurdemakset teostama.

**4. TELLIMUSE KÄTTESAAMINE**

4.1. Tellimused saadetakse kliendi poolt näidatud aadressile [kulleriga](https://www.selver.ee/tarneviisid).

4.2. Tellimuste kättesaamine kulleriga:

**Tellitav toidukaup:**

4.3.1. Tellimuste kättesaamiseks kulleriga soovitud aadressil, esitame teile telefoni teel ajavahemiku. Tellimuste kohaletoimetamine kulleriga toimub tööpäevadel ajavahemikul 10.00-17.00

4.3.2. Kulleriga tellimuste kättesaamisel lisandub arvele kuni 49.99 eurose ostu puhul teenustasu\*\*\* 5,00€ (sisaldab käibemaksu). Alates 50.00 eurose ostu puhul kulleri teenustasu ei lisndu.  
\*\*\* Sisaldab tellimuse komplekteerimist, pakendeid ja transporti valitud aadressile.

**Tellitav soetoit:**

4.3.3 Tellimuste kättesaamiseks kulleriga soovitud aadressil, esitame teile telefoni teel ajavahemiku. Tellimuste kohaletoimetamine kulleriga toimub tööpäevadel ajavahemikul 12.00-14.00.

4.3.4 Kulleriga tellimuste kättesaamisel lisandub arvele kuni 19.99 eurose ostu puhul teenustasu\*\*\* 1,00-5,00€(sisaldab käibemaksu), vastavalt linnale. Alates 20.00 eurose ostu puhul kulleri teenustasu ei lisandu.  
\*\*\* Sisaldab tellimuse komplekteerimist, pakendeid ja transporti valitud aadressile.

4.3.5. Tellimus toimetatakse määratud aadressile tellimuses määratud ajavahemikul. Tellimuse üleandmise täpsem aeg ajavahemiku sees lepitakse kulleri ja kliendi vahel eelnevalt kokku telefoni teel.

4.3.6. Klient peab tagama tellimuses märgitud ajal ja aadressil tellimuse vastuvõtmise. Juhul, kui klient ei vasta telefonile ja/või ei taga tellimuse vastuvõtmist kulleri esmakordsel jõudmisel kliendi asukohta või muutub muu kliendi poolse asjaolu tõttu tellimuse kokkulepitud ajal üleandmine võimatuks, loeb müüja, et klient on tellimusest loobunud. Müüja tagastab kliendi poolt tasutud summa vastavalt punktile 7.6.

4.3.7. Tellimuse kättesaamisel on kliendil õigus loobuda toodetest, sealjuures kaalutoodetest saab loobuda vaid tervikuna. Raha tagastatakse kliendile vastavalt punktile 7.7.

4.3.8. Juhul, kui tellimus jääb õigeaegselt kätte toimetamata müüjast tulenevatel asjaoludel, teavitatakse klienti sellest tellimuses esitatud kontaktandmetel, leppides samas kokku uue kätte toimetamise aja. Uues ajas kokkuleppe mittesaavutamisel on kliendil õigus tellimusest loobuda ning müüja tagastab kliendile tellimuse maksumuse vastavalt punktile 7.6.

4.4. Toodete kontroll ja toodete kahjustumise või kadumise riski üleminek

4.4.1. Tellimuse kättesaamisel on kliendil kohustus kontrollida toodete vastavust arve-saatelehele. Mittevastavad tooted (nt rikutud/praak tooted, mittetellitud tooted, sobimatud asendustooted jms) märgitakse arve-saatelehele, mis jääb kullerile, või teavitatakse e-kirja teel müüja klienditeenindust.

4.4.2. Kui toodete kontrollimisel ilmneb, et toodete hulgas on mitte tellitud, defektseid, katkises pakendis tooteid, tuleb sellest koheselt ( 2 tunni jooksul) teavitada müüja klienditeenindust. Tellimuse kättesaamisel kulleriga tuleb vastuvõtmisel avastatud puudustega ja mittetellitud tooted koheselt tagastada kullerile.

4.4.3. Toodete kahjustumise või kadumise risk läheb üle kliendile kättesaamisest.

**5. KLIENDI ISIKUANDMETE TÖÖTLEMINE(tutvu ka andmkaitsereeglitega)**

5.1. Müüja tagab kliendi poolt esitatud isikuandmete kasutamise vaid kooskõlas isikuandmete kaitse seadusega, eelkõige ulatuses, mis on vajalik tellimuse täitmiseks.

5.2. Müüja töötleb kliendi isikuandmeid järgmistel eesmärkidel:

5.2.1. e-Delightfulis esitatud tellimuse täitmine;

5.2.2. e-Delightfuli kliendisuhete haldamine ja kliendiga suhtlemine;

5.2.3. kliendi päringutele vastamine;

5.2.4. õigustatud huvi;

5.2.5. tarbijaharjumuste uurimine;

5.2.6. müügistatistika koostamine;

5.2.7. e-Delightfuli teenuste haldamine ja arendamine.

5.3. Müüja rakendab kõiki meetmeid (sh administratiivsed, tehnilised ja füüsilised meetmed) kliendi isikuandmete kaitsmiseks. Juurdepääs andmete muutmiseks ja töötlemiseks on ainult selleks volitatud isikutel.

5.4. e-Delightfulist külalisena ostmisel registreeritakse kliendi ees- ja perekonnanimi, e-posti aadress, telefon, arveldusarve number ning postiaadress juhul, kui see on vajalik kauba kliendile kohale toimetamiseks.

5.5. e-Delightfulis külalisena ostu sooritanud klientide isiku- ja ostuandmeid säilitatakse 3 aastat arvates ostu sooritamisest. Pärast nimetatud tähtaja saabumist isikuandmed kustutatakse automaatselt

5.6. Kliendil on igal ajal õigus saada müüjalt enda kohta käivaid isikuandmeid, nõuda kliendi isikuandmete parandamist ja ülekandmist ning isikuandmete töötlemise lõpetamist. Taotlused palume esitada elektrooniliselt P.Dussmann Eesti OÜ andmekaitsespetsialistile e-posti teel krusta@dussmann.ee. Eesmärgiga tagada isikuandmete töötlemise turvalisus, peab kliendi taotlus olema digitaalselt allkirjastatud. Müüjal on õigus jätta kliendi taotlus rahuldamata, kui kliendi isikusamasust ei ole võimalik tuvastada või isikuandmete edastamine ei ole turvaline

5.7.Müüjal on õigus e-Delightfulis registreeritud isikuandmetele teostada profiilianalüüsi, et paremini mõista klientide ootusi ja sellest tulenevalt pakkuda paremaid kaupu ja teenuseid võimaldades otseturunduse täpsemat suunamist. Müüja ei tee profileerimise tulemusel kliendi suhtes mingeid õiguslikku tähendust omavaid otsuseid.

5.8. e-Delightfulis on isikuandmete vastutavaks töötlejaks P.Dussmann Eesti OÜ. P.Dussmann Eesti OÜ -il on õigus edastada isikuandmeid e-Delightfulis koostööpartneritest volitatud töötlejatele eesmärgiga pakkuda klientidele parimat teenust. Volitatud töötlejatel on õigus isikuandmeid töödelda ainult müüjalt saadud juhiste järgi ning volitatud töötlejatega on sõlmitud lepingud isikuandmete konfidentsiaalsena hoidmise kohtae-Delightfulis isikuandmete volitatud töötlejad on toodud [siin](https://www.selver.ee/media/wysiwyg/CMS/doc/Selver-AS-volitatud-t88tlejad.pdf)

5.9. Juhul, kui klient leiab, et e-Selveri teenuse raames rikutakse isikuandmete töötlemisel kliendi õiguseid, on kliendil õigus pöörduda P.Dussmann Eesti OÜ andmekaitsespetsialisti poole e-posti teel krusta@dussmann.ee. Andmekaitse Inspektsiooni ja kohtu poole.

**7. LEPINGUST TAGANEMINE, TOODETE TAGASTAMINE JA TAGASIMAKSED**

7.1. Kliendil on õigus lepingust taganeda (tellimusest loobuda) 14 kalendripäeva jooksul tellimuse kättesaamisest täites selleks arve-saatelehel toodete tagastamise osa või taganemise avalduse [tüüpvormi](https://www.selver.ee/media/wysiwyg/Lepingust_taganemise_avaldus.pdf) (kättesaadav e-Delightfuli veebikeskkonnas <https://Lepingust_taganemise_avaldus.pdf>). Taganemise avaldust on võimalik täita ka e- Delightfuli väljastuspunktis kohapeal.

7.2. Taganemise avaldus ja tagastatavad tooted tuleb üle anda e- Delightfuli väljastuspunktis. Toodete tagastamisega seonduvad kulud kannab klient.

7.3. Kliendil on õigus lepingust taganeda, kui tooted on kasutamata ja rikkumata, sh originaalpakendis. Soovitame kliendil kõik tooted, mida ta soovib tagastada, toimetada müüjani ühe korraga ja originaal-transpordipakendis.

7.4. Vastavalt võlaõigusseadusele ei kehti taganemisõigus toodetele, mida oma olemuse tõttu ei saa tagastada, sealhulgas:

7.4.1. tooted, mis ei ole kõlblikud tagasisaatmiseks tervisekaitse või hügieenilistel põhjustel

7.4.3. jahutatud ja külmutatud tooted ning kiiresti riknevad (s.t märgistusega „Kõlblik kuni …“) tooted;

7.4.5. tooted, mis oma olemuse tõttu segatakse või ühendatakse pärast üleandmist muu asjaga selliselt, et neid ei saa enam teineteisest eraldada;

7.5. Tagastamisele kuuluva toote seisukorra halvenemisel vastutab klient toote kasutamisest tingitud väärtuse vähenemise eest juhul, kui ta on toodet kasutanud muul viisil, kui on vaja asja olemuses, omadustes ja toimimises veendumiseks. Et veenduda eseme olemuses, omadustes ja toimimises, peab klient käsitsema ja kasutama toodet üksnes nii, nagu tal lubataks seda tavapäraselt poes teha.

7.6. Tagasimaksed, mida müüja teostab vastavalt käesolevatele tingimustele, tehakse 7 tööpäeva jooksul alates tellimuses kindlaks määratud üleandmise kuupäevast. Tagasimaksed tehakse kliendi samale arvelduskontole, millelt tellimuse eest tasuti.

7.7. Juhul, kui klient on lepingust taganenud ja tagastatud tooted on nõuetekohased (sh arvestades punktis 7.4 toodut), tagastab müüja kliendile tellimuse maksumuse koos kohaletoimetamise tasuga 7 kalendripäeva jooksul toodete tagasivõtmisest müüja poolt.

7.8 Juhul, kui klient on lepingust taganenud vastavalt punktile 4.3.6, tagastab müüja kliendile tellimuse maksumuse arvestades sellest maha kulleri teenustasu alates kauba kohale toimetamise kuupäevast 7 kalendripäeva jooksul.

**8. PRETENSIOONIDE ESITAMINE JA VASTUTUS**

8.1 Veebipood vastutab ostjale müüdud kauba lepingutingimustele mittevastavuse või puuduse eest, mis oli olemas juba asja üleandmise hetkel alates kauba üleandmisest ostjale. Vastava eelduse ümberlükkamine on Veebipoe kohustus. Ostjal on õigus puuduse ilmnemisel pöörduda hiljemalt kahe tunni jooksul veebipoe poole, saates ekirja või helistades vastava piirkonna kontaktidele.

8.2 Veebipood ei vastuta puuduste eest, mis on tekkinud pärast kauba üleandmist ostjale. Kui Veebipoest ostetud kaubal on puudused, mille eest Veebipood vastutab, kannab ta antud toote maksumuse Kliendile tagasi vastavalt punktile 7.6.

8.3 Veebipood vastab tarbija esitatud kaebusele kirjalikult või kirjalikku taasesitamist võimaldavas vormis 2 tööpäeva jooksul.